 Ibandla linikele ngendlu kwisaguga News24Ibandla linikele ngendlu kwisagugaISITHOMBE: nkosinathi dubeAmalunga ebandla lamaweseli endaweni yaseQabavu ezonikezele ngokusemthweni Indlu emndenini wakwaMtshali.IBANDLA lamaWeseli iMethodist Church egatsheni iDabangu laseQabavu eMthandeni linikele ngokusemthethweni indlu eliyakhele ugogo osemdala nobehlala endlini edilikayo ngoMqibelo mhla zili -10 kuLwezi November.Lesaguga ogama laso kunguNkk Nomthandazo Mtshali 78 nokhonza kulo lelibandla usehlale isikhathi eside endlini edilikayo neyakhiwe ngodaka nobekwenza engaphephi. Amalunga omphakathi kanye nawebandla abe eselubona usizi ugogo abhekene nalo nesimo ahlala ngaphansi kwaso kanye nabazukulu bakhe angenelela ekubeni kuhlanganiswe izimali kwakhelwe lomndeni. Ezibongela uNkz Mtshali kulomcimbi uveze ukuba akanawo namazwi angabonga ngawo ibandla ngomusa abawutshengisile ngokubona isimo ebehlala kuso. Namuhla ngigcwele injabulo engingeke nhikwazi ukuyichaza nokuthi kusakhona abantu abaphilayo emhlabeni konke lokhu bengeke ngikwazi ukukwenza ngawami amandla njengoba ngiphila ngempesheni, echaza.Kuwo lomcimbi kuvele ukuba uNkz Mtshali weqiwa ohlelweni lwezindlu zikaHulumeni pheceleza I RDP kanti futhi nakuba sebezame kaningana ukukhuluma nekhansela lendawo kwanhlanga zimuka nomoya.Kuphinde kwanikelwa ngempahla yasendlini kanye nokudla ebekuhambisana nemali yokusiza lomndeni ekuthengeni ugesi kanye nezinye izidingo ebiphuma kumalunga ebandla ahlukene. 